Diari Oficial de la Generalitat Valenciana


Sumari del DOGV 3312, del 20-08-1998 (1998/6305)

RESOLUCIÓ de 7 de juliol de 1998, de la Direcció General de Treball, per la qual es disposa el registre i la publicació de l'Acord d'adhesió de l'ens públic Teatres de la Generalitat Valenciana, al II Conveni Col·lectiu del Personal Laboral al Servei de l'administració autonòmica.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3312

Data del DOGV
:   20-08-1998

Secció del DOGV
:   III. CONVENIS I ACTES - B) CONVENIS COL·LECTIUS

Número del document
:   1998/6305


Data del document
:   07-07-1998

Organisme emissor
:   Conselleria d'Ocupació, Indústria i Comerç

Tipus de document
:   Resolució

RESOLUCIÓ de 7 de juliol de 1998, de la Direcció General de Treball, per la qual es disposa el registre i la publicació de l'Acord d'adhesió de l'ens públic Teatres de la Generalitat Valenciana, al II Conveni Col·lectiu del Personal Laboral al Servei de l'administració autonòmica. [1998/X6305]
  
Vist el text de l'Acord d'adhesió de l'ens públic Teatres de la Generalitat Valenciana al II Conveni Col·lectiu del Personal Laboral al Servei de l'administració Autonòmica, presentat davant d'aquesta Direcció General de Treball el 26 de juny de 1998, signat el 21 d'abril de 1998, d'una part, pel president de Teatres de la Generalitat Valenciana, facultat en virtut de l'article 9 de la Llei 9/1986, de 30 de desembre, de la Generalitat Valenciana, l'article 5 del Decret 36/1994, de 21 de febrer, del Govern Valencià, i l'article únic del Decret 144/1997, del Govern Valencià, pel qual es modifica el Reglament Orgànic i Funcional de l'Ens Públic Teatres de la Generalitat Valenciana; i d'una altra, pel Comitè d'Empresa, per UGT-PV i per FSAP de CCOO; i de conformitat amb allò que s'ha disposat en l'article 90, apartats 2 i 3 del Reial Decret Legislatiu 1/1995, de 24 de març, de la Llei de l'Estatut dels Treballadors, i en els articles 2, 3 i 6 del Reial Decret 1.040/1981, de 22 de maig, sobre registre i dipòsit de convenis col·lectius de treball; aquesta Direcció General de Treball, de conformitat amb les competències que té transferides d'acord amb el Reial Decret 4.105/1982, de 29 de desembre,
  
ACORDA
  
Primer
  
Ordenar-ne la inscripció en el Registre de Convenis Col·lectius de Treball d'aquesta Direcció General, i el dipòsit del text original de l'Acord d'Adhesió, amb notificació a la Comissió Negociadora.
  
Segon
  
Disposar-ne la publicació en el Diari Oficial de la Generalitat Valenciana.
  
València, 7 de juliol 1998.- El director general de Treball: Román Ceballos Sancho.
  
Acord entre Teatres de la Generalitat Valenciana, entitat de dret públic de la Generalitat Valenciana, i el Comitè d'Empresa de l'esmentada entitat.
  
A València, el 21 d'abril de 1998.
  
Reunits
  
El Sr. Francisco E. Camps Ortiz, en qualitat de president de Teatres de la Generalitat Valenciana i en virtut de les facultats que li confereixen l'article 9 de la Llei 9/1986, de 30 de desembre, de la Generalitat Valenciana, l'article 5 del Decret 36/1994, de 21 de febrer, del Govern Valencià, i l'article únic del Decret 144/1997, del Govern Valencià, pel qual es modifica el Reglament Orgànic i Funcional de l'ens públic Teatres de la Generalitat Valenciana.
  
El Sr. Roberto Lisart Marco, en qualitat de president del Comitè d'Empresa i en virtut de l'acord de 14 d'abril de 1997 del Comitè d'Empresa de Teatres de la Generalitat Valenciana i fent ús de les facultats que li confereix l'article 87.2 del RDL 1/1995, de 24 de març.
  
La senyora Soledad Fernández Cano, per FSAP de CCOO, sector Generalitat Valenciana.
  
El senyor Francesc Ferrer Soro, responsable d'empreses públiques de la Generalitat Valenciana del sindicat UGT-PV.
  
Exposen
  
1. Teatres de la Generalitat Valenciana és un ens de dret públic creat per la Llei 9/1986, de 30 de desembre, amb personalitat jurídica pròpia, que es regeix per les normes de l'ordenament jurídic privat.
  
2. La disposició addicional vuitena de la Llei de la Generalitat Valenciana 4/1990, de 31 de maig, de Pressupostos de la Generalitat Valenciana per a l'exercici de 1990, estableix que el personal de la plantilla de Teatres de la Generalitat Valenciana es regirà per les normes de dret laboral.
  
3. Al Consell Rector de Teatres de la Generalitat Valenciana li corresponen les competències en matèria de relació de llocs de treball, i al gerent la direcció del personal (disposició addicional vuitena de la Llei 4/1990 i article 11.a de la Llei 9/1986, de Creació de Teatres de la Generalitat Valenciana).
  
4. L'article 92 del Reial Decret Legislatiu 1/1995, de 24 de març, pel qual s'aprova el Text Refós de la Llei de l'Estatut dels Treballadors, preveu la possibilitat que en les respectives unitats de negociació les parts legitimades per a negociar puguen adherir-se de comú acord a la totalitat d'un conveni en vigor, sempre que no estigueren afectades per un altre, comunicant-ho a l'autoritat laboral competent a l'efecte de registre.
  
5. L'article 87 de l'esmentat Reial Decret Legislatiu 1/1995, estableix que estarà legitimat per a negociar en l'àmbit d'empresa el Comitè d'Empresa.
  
6. El Diari Oficial de la Generalitat Valenciana de data 12 de juny de 1995, núm. 2.527, publica el II Conveni Col·lectiu per al Personal Laboral al Servei de l'administració autonòmica amb vigència des de la data de la seua publicació.
  
7. L'article segon apartat b) preveu que aquest II Conveni podrà ser d'aplicació al personal laboral pertanyent a organismes, institucions i empreses públiques que depenent de la Generalitat Valenciana hi sol·liciten l'adhesió, d'acord amb l'article 92 de l'Estatut dels Treballadors.
  
8. El Comitè d'Empresa de Teatres de la Generalitat Valenciana reunit en data 14 d'abril de 1997 va acordar per unanimitat adherir-se al II Conveni Col·lectiu del Personal Laboral al Servei de l'administració Autonòmica, i autoritzar el seu president per a portar a terme davant dels representants de Teatres de la Generalitat Valenciana totes les gestions que foren necessàries per a aconseguir un acord, i també per a signar els documents necessaris on s'hi formalitze.
  
9. La Conselleria d'Economia, Hisenda i Administració Pública ha emés informe favorable d'aquesta adhesió, tant la Direcció General de Funció Pública, com la Direcció General de Pressupostos.
  
D'acord amb tot això anterior, les parts es reconeixen mútuament en la seua respectiva representació i, de comú acord,
  
Convenen
  
Primer
  
Teatres de la Generalitat Valenciana s'adhereix en la seua totalitat al II Conveni Col·lectiu del Personal Laboral al Servei de l'administració autonòmica publicat en el Diari Oficial de la Generalitat Valenciana núm. 2.527, de data 12 de juny de 1995.
  
Segon
  
Aquest acord tindrà efectes des de la data de la signatura d'aquest document.
  
Tercer
  
Aquesta adhesió s'estendrà de forma automàtica a tots aquells acords que adopten els òrgans competents per a desenvolupar i interpretar el conveni objecte d'aquest acord.
  
Quart
  
Aquest acord no implicarà cap increment salarial en relació amb l'exercici econòmic anterior i en el futur els increments seran els que determine la Llei de Pressupostos de la Generalitat Valenciana.
  
Cinqué
  
Comunicar a l'organisme competent aquest acord per al registre i la publicació.
  
I, com a prova de conformitat, signen en set exemplars originals al lloc i en la data de l'encapçalament.
  
El president de TGV: Francisco E. Camps.
  
El president del Comitè d'Empresa de TGV: Roberto Lisart.
  
Per CC OO: Soledad Fernández Cano.